
October ta luna di 
conscientisacion di 
cancer na pecho. 
Laga nos uni pa 
comparti 
conocemento, 
sosten y speransa. 

Cuelyn Wever-Croes 


PROME MINISTER 


INFORMACIONNAN 
VALIOSO DI PAIS 
AR اچب‎ DISPONIBEL 
PA COMUNIDAD 

G - ATU በል MENTE VIA E 
NEBSITE COLECCION.AW 


Diahuebs anochi, Prome Minister Evelyn Wever-Croes tabata 
presente na Hyatt Place, pa representa Minister Endy Croes 
na e lansamento oficial di e website coleccion.aw. Durante 
su discurso, Prome Minister a tuma e oportunidad di gradici 
Minister di Cultura Xiomara Maduro y Minister di Ensefiansa 
Endy Croes, pa hunto cu "partners" a logra crea un webiste cu 
tin un balor grandi pa pais Aruba. 


Apesar cu Minister Xiomara Maduro, tine hopi ocupa 
manehando finansas di pais Aruba, toch ta dedica su mes na e 


cartera di cultura cu hopi pasion y determinacion. 


Minister Endy Croes semper tabata tin ensefiansa na pecho, 
y a mustra esaki un biaha mas brindando su aporte na e 
proyecto importante aki, un proyecto cu lo ta di gran balor na 
nos studiantenan. Danki na nan esfuerso y trabou incansabel, 
awe Aruba por mustra un biaha mas su forsa y deseo pa ta un 
pionero riba e tema aki tambe. 


E website coleccion.aw ta un plataforma cu ta contene mas 
di 80 mil documento realciona cu historia di pais Aruba. Di e 
total aki, mitar di e documentonan aki, ta potret, videonan, y 
corantnan bieuw relaciona cu Aruba, den tur sorto di idioma. 


E website aki ta disponibel gratuitamente pa tur hende cu ta 
interesa den sifia di Aruba su historia. 


"Mi ta invita tur studiante cu mester di informacion di Aruba pa 
proyectonan escolar, pa bishita e webiste aki, na unda sigur lo 
tin informacionan disponibel. Tambe mi ta invita docentenan 
pa bishita e website na unda nan por haya hopi informacion, 
cu por yuda na educa nos muchanan di trempan caba riba 
historia di nos pais. 


Masha pabien na Minister Xiomara Maduro y na Minister Endy 
Croes, y tur esnan cu a traha di cerca cune pa logra crea e 
website valioso aki. Esaki sigur ta un momento di orguyo pa 
nos" Prome Minister a expresa. 

Prome Minister Evelyn Wever-Croes: 

"Mi ta spera cu e reconocemento aki sirbi como stimulo 
pa Juffrouw Jahaira, pa hopi aña di servicio mas" 


Diahuebs ultimo, Prome Minister Evelyn Wever-Croes a bishita 
Maria Goretti College, pa den nomber di Minister di Enseñansa 
Endy Croes, entrega un reconocemento na Juffrouw Jahaira 
Steenen cu a cumpli 25 aña educando nos muchanan. 


Prome Minister a indica, cu poco siman pasa el a bishita Maria 
Goretti College y por a mira e entusiasmo y dedicacion cu 
Juffrouw Jahaira tin pa duna les na nos muchanan. 


"Den nomber di Gobierno di Aruba, y specialmente den nomber 
di Minister Endy Croes, mi ta gradici Juffrouw Jahaira pa 25 
aña di dedicacion, pasion, amor y esfuerso desplega den su 
trabou, y entrega e reconocemento aki cu hopi placer y orguyo, 
gradiciendo e pa 25 aña dedica na enseñansa. 


Mi ta spera cu e reconocemento aki sirbi como stimulo pa 
Juffrouw Jahaira, pa hopi aña di servicio mas. Masha danki, y 
hopi pabien", Prome Minister a expresa. 

LUNA DI ADULTO MAYOR: 
“DUNANDO HOMENAHE 
NA E SABIDURIA, y 
EXPERIENGIANAN, Y 
CONTRIBUCIONNAN ادا‎ 
NOS, ADULTONAN MAYOR 


Durante henter luna di october, Aruba ta celebra nos adultonan 
mayor. E iniciativa aki ta un refleho di e legado cu nos grandinan 
a construi y ta sigui construi pa nos, na beneficio di Aruba su 
futuro generacionnan. 


Hopi biaha ora nos ta papia di personanan 60+, e palabra 
"biehes" ta resalta, no tur ora den un manera positivo, pero 
manera nan ta bisa “bieu ta caminda!” Biehes ta un etapa di 
bida unda cu bo ta cosecha e fruto di cual bo a planta na jong. 
E amor, e cariño y e guia cu bo a duna bo sernan keri. 


Dos aña pasa Gobierno di Aruba a establece ful un luna di 
adulto mayor, esaki despues unda pa prome biaha Aruba a 
conoce un ministerio di adulto mayor. E compromiso aki ta 
subraya e importancia di reconoce y sostene e necesidadnan 
unico di nos adultonan mayor. 


Sinembargo, den e celebracion, Ministerio di Adulto Mayor ta 
reconoce e desafionan cu algun di nos adulto mayor ta enfrenta. 
Tin momentonan unda nan ta biba den circumstancianan 
lamentabel, faltando bishita, yamada, y recuerdo. Pa enfrenta 
esaki, den colaboracion cu Club Kibrahacha, a lansa Telefoon 
pa Adulto Mayor, yamando #125 no solamente ta brinda sosten, 
sino tambe un orea pa tende y asina nos adultonan mayor por 


Unsell Arends 


MINISTER 


sinti inclui den nos comunidad. 


Nos grandinan nan inclusion den nos comunidad ta esencial 
pa e formacion di un sociedad cu ta duna adulto mayor e 
respet, cuido y apoyo cu nan mester den nan biehes. "Ta nos 
deber como comunidad pa garantisa nan siguridad, bienestar 
y brindanan e dignidad cu nan merece", Minister Arends ta 
remarca. 


Minister Arends tin un bista integral pa e cuido di adulto mayor, 
unda ta move for di un perspectiva puramente medico pa un cu 
ta enfatisa sosten social. Colaboracion den e tereno di cuido 
pa adulto mayor ta bira instrumental pa garantisa bienestar 
y calidad di bida pa e grupo creciente di adulto mayor. Esaki 
ta implica un esfuerso colectivo di profesionalnan di cuido 
medico, casnan di cuido, y e comunidad amplio, reconociendo 
cu e cuido di adulto mayor no ta solamente un asunto medico, 
sino un enfoke integral, social, y emocional. 


Den nomber di Gobierno di Aruba, Minister Arends ta expresa 
gratitud na tur esnan cu ta traha incansabelmente pa sostene 
nos adultonan mayor directamente y ta sigui encurasha 
actividadnan continuo dedica na nan durante henter e afia y 
no solamente durante luna di october. 

Recientemente Minister di Asuntonan Economico, Geoffrey 
Wever, a atende di 6 edicion di E-Aruba Seminar. Durante 
e evento a toca temanan al caso y interesante pa nos 
mundo moderno di comercio y entrepreneurship, entre otro 
digitalisacion, mercadeo, y tecnologianan di Inteligencia 
Artificial (1A). 


Durante su discertacion, e mandatario a enfoka riba no 
solamente e riesgo pero mastanto e oportunidadnan cu 
modernisacion ta trece cune. Desde November 2022, e mundo 
a ser sacudi cu introduccion di tecnologia IA gratis. ChatGPT 
den solamente 5 dia a surpasa 1 miyon usuario, y desde su 
inicio, awo tin varios diferente tipo di tecnologianan obtenibel. 
Ta importante pa ciudadanonan keda adapta y educa nan mes 
pa utilisa e tecnologianan di futuro na un su bentaha. 


Recientemente a inicia Arubaverse 2.0, un serie di tayernan 
educativo, organisa pa Exprodesk, un unidad di DEACI, 
caminda kier fomenta un ambiente empresarial innovativo y 
moderno pa e Aruba di futuro. E mandatario a subraya e papel 

crucial di tecnologia den futuro di comercio. “Avanse tecnologico 
y procesonan di automaticion ya tin un impacto positivo den 
comercio, y den departamentonan gubernamental, agilisando 
procesonan y mehorando eficiencia”. 


Unidadnan Idea-Aruba, Exprodesk y Arina di Departamento 
Asunto Economico (DEACI) tambe tabata presente cu un booth 
na E-Aruba Seminar pa brinda informacion na comerciantenan 
y entrepreneurs presente, entre otro riba con pa haci negoshi 
na Aruba, y tambe cualkier update riba maneho economico di 
Gobierno di Aruba. 


Minister Wever a extende un palabra di pabien y danki na e 
organisadornan di E-Aruba Seminar, Sr. Diederik Kemmerling 
y Sr. Mark Benson-Denz, y henter nan ekipo, pa un conferencia 
sumamente interesante! Minister Wever a gradici tur persona cu 
a atende pa nan entusiasmo. Tambe un palabra di gradicimento 
na coleganan di Departamento di Asuntonan Economico, entre 
otro unidadnan di Arina, Idea y Exprodesk, pa nan atendencia 
pa brinda informacion na comunidad. 

MINISTER 


Siman pasa diasabra Minister Maduro di Cultura tabata 
presente na e di cinco 'Fiesta Tipico di Bario' organisa pa 
Fundacion Union di Tipiconan Rubiano (UTR) na Bubali Sport 
Club. UTR a bin ta organisa e fiesta tipico aki na varios Centro 
di Bario cu sosten di, entre otro, UNOCA, pa asina mantene 
nos folklore bibo y traspasa esaki pa e generacionnan mas 
hoben. 


Durante e evento aki a toca Minister Maduro di Cultura e honor 
di brinda un reconocimento na dos Baluarte Cultural cu a duna 
un tremendo contribucion na nos musica tipico. Ta trata di sr. 
Tommy Figaroa y sr. Alejandro 'Patan' Farro. Cada un baluarte 
a cuminsa na edad hopi jong y a sigui desaroya nan pasion pa 
nos musica tipico. Tommy a versa su mes riba harpa y Patan 


a deleita nos pa añas largo cu su Cah'i Orgel El Diamante. 
E mandatario a repasa e carera musical di cada baluarte, pa 
despues presenta nan cu un bunita plakaat pa reconoce nan 
talento y pasion pa nos musica tipico. 

Minister Maduro di Cultura ta gradici Fundacion UTR pa e 
bunita iniciativa pa tene nos cultura di musica tipico bibo. E 
mandatario ta extende un invitacion na Pueblo pa ban sigui 
apoya loke ta di nos. Musica tipico ta di nos, y awor cu UTR 
hunto cu UNOCA ta trece esaki den bario, ban probecha pa 
brinda sosten cu nos presencia. Por ultimo, Minister Maduro 
ta felicita Bubali Sport Club cu nan 80 aniversario y ta gradici 
nan pa contribui cu UTR pa asina nos musica tipico por rezona 
tambe den Bubali. 


mi 
CN 
O 
A 
— 
ወ 
o 
O 
+ 
U 
O 
AN 
5 
ፎ 
25 
2 
a 


ل 
ኒ A $‏ 


Dialuna 2 October 2023 


0370237 
NA AVO 


CELEBRACION 
INDJAN CU 


A A IN Á N A AN ያሇ እ 
MAN A NA AYO 


Diaranson 4 di october awor, di 
8:30 pa 11:30 Museo Arqueologico 
Nacional Aruba — MANA ta ofrece 
x un mainta educativo y recreativo na 
4 di October Actividad Ayo. E actividad aki ta ser guia door 

2023 di personal educativo di MANA y ta 


Educativo Y pa muchanan di 6 pa 12 aña. 
R ecrea t | MO Ayo ta un sitio arkeologico cu balor 


spiritual pa nos antepasadonan 
Indjan. Esaki ta ser refleha den e 
pinturanan riba piedra na Ayo Rock 
Formation. 


E inspiracion pa e tema di e evento 
ta e rito- y ceremonianan Indjan 
bao di guia di un Shaman, e guia 
spiritual di e tribu. 

Muchanan cu ta participa lo siña 
tocante nos  antepasadonan, 
mientras cu nan ta pasa pret cu 
actividadnan educativo y recreativo 
den naturalesa di Aruba. 


CONTRIBUCIÓN 
Afl. 5.00 


Pa cubri gasto di material ta cobra 
un suma di solamente afl. 5,- pa 
mucha. 


Pa reserva cupo yama 582-8979 
| pa registra. Cupo ta limita pues 
| yama awe mes! Pa keda informa 
tocante nos actividadnan like y 
sigui nos Facebook page National 
Archaeological Museum Aruba. 

Minister Maduro di Cultura ta informa: 


SER'I AYO TA E PROME 
PATRIMONIO NACIONAL CU TA 
WORDO RENOBA PA 'ARUBA 
AMENITIES' PA POR CONSERVA 
SU HISTORIA 


Siman pasa Minister Maduro di Cultura hunto cu Minister President y e 
team di Aruba Amenities a tene un conferencia di prensa na Ser'i Ayo 
pa asina duna publicidad na e hecho cu e prome fase di e renobacion 
di e patrimonio nacional importante aki pa nos Pais a keda finalisa. 


Ayo ta un luga unico 

Pa e ocasion aki Minister Maduro a hiba palabra pa expresa e 
importancia di Ser'i Ayo semper tabata tin pa nos localnan y esnan 
cu ta bishita nos. "Awe nos ta para dilanti di un patrimonio nacional 
natural unico y masha importante den nos region. Un patrimonio 
nacional cu un historia impresionante di nos antepasadonan indigeno, 
cual nan pinturanan a keda conserva y ta fungi awe como testimonio 
di nan existencia. Importante paso, nos Pais ta un di e poconan den 
region cu tin pinturanan di indigeno riba baranca. Ta evidente cu Ayo 
tabata un luga hopi importante den pasado, ya cu ainda nos ta sintie 
ora nos ta cana memey di e barancanan y ta experiencia e trankilidad, 
e paz cu e luga aki ta duna, rondona cu su flora y fauna tipicamente 
di Aruba." 


Ayo ta bon bishita pa local y turista 

E mandarario a sigui splica cu "Ayo ta un luga hopi bishita tanto pa 
nos hendenan local como turistanan. Muchanan di scol, padvinderij, 
gruponan di entre otro di famia y turistanan ta bishita Ayo pa keiro, pa 
haci ehercisio of djis pa disfruta, contempla e naturaleza y relaha un 
poco for di e bida druk. Ayo ta un luga preferi tambe pa practicantenan 
di yoga y meditacion den un ambiente trankil di nos naturalesa. 
P'esey mi ta contento cu awe a finalisa e prome fase di renovacion. 
Ta importante pa nos keda cuida nos patrimonionan nacional pa asina 
nos hendenan, turista y futuro generacionnan tambe por sigui disfruta 
di e patrimonio y conta su historia." 


Lo sigui mas trabou na Ayo 

Den e tempo nos dilanti Aruba Amenities lo sigui traha riba na Ser'i 
Ayo pa asina por introduci un ruta interpretativo na unda cu yudansa 
di 'QR Code' por haya informacion botanico, geologico y historico di e 
sitio importante aki. E patrimonio natural nacional aki lo conoce tambe 
un centro pa bishitante na unda por haya informacion, refresca, ricibi 
guia y cumpra un recuerdo artesanal traha pa nos artesanonan di 
Aruba. 

Palabra di gratitud pa e trabounan haci 

Minister Maduro ta felicita Minister President sra. Evelyn Wever-Croes 
cu e bunita logro aki, cual ta un aporte importante pa preservacion di 
nos herencia natural y cultural. E mandatario ta gradici tambe na e 
Comision di Aruba Amenities, di cual Ministerio di Cultura tambe ta 
forma parti, cu ta trahando na un manera hopi efectivo riba mantencion 
y renobacion di nos Patrimonionan Historico, Natural y Cultural. "Mi ta 
deseanan hopi exito y animo den nan trabao ya cu tin hopi trabao pa 
haci. Tin mas patrimonio cu ta en espera di turno pa nan tambe haya 
un restauracion y mantencion pa asina nan por sirbi nos comunidad 
y bishitantenan como atraccionnan autentico di Aruba. Pabien na e 
bario di Ayo y Pabien na e Pueblo di Aruba," tabata e gratitud expresa 
pa Minister Maduro durante e conferencia di prensa. 

Recientemente Minister Maduro di Cultura a bishita e exposicion 
'Rikesa di Arte di Mosaik' na UNOCA, na unda cuater artista di e arte 
di mosaik a presenta nan obranan. Ta trata di sra. Enrita Werleman 
cu Mosaik Mixto, Mosaik cu Ceramica, y Mosaik Picassiette, sra. Ria 


Minister Maduro a pasa bishita 
e exposicion 'Rikesa di Arte di 


Mosaik' na UNOCA Arindell-Brooks cu Mosaik Mixto y Mosaik cu Ceramica, sra. Helen 
Di LEN Guda cu Mosaik di Glas, y sra. Merveline Geerman cu Mosiak di 

CUATER ARTISTA Calbas. 
A PRES ENTA ኣ N AN Minister Maduro tabata tin e honor pa por a corta un pida azuleho pa 


asina declara e exposicion habri. Una bes den e Sala di UNOCA, por 

፡ 1 E a admira e diferente obra cu e cuater artistanan a expone. Mester bisa 

OB RANAN U NIC O DI 2 cu e exposicion tabata 'una 0601623. Minister Maduro ta felicita y ta 

ITE D gradici sra. Enrita y tur otro artista di Arte Mosa pa e oportunidad pa 
IE - DIN AOS/ A IK por a pasa aprecia nan obranan di arte. 

Un siman caminda a celebra dia mundial di turismo, a duna 
inicio na e simposio di cuido di herida. Tambe e mandatario a 
presencia e comienso di e workshop di “Product Development” 
cu a wordo duna na e “Tour Operator” nan. 


Dia 27 di september tabata Dia Mundial di Turismo. Minister 
Oduber a atende e conferencia di di dia mundial di turismo 
caminda e la duna un discurso. E tabata un dia di reflexion, 
caminda ta renoba e compromiso pa cu e profesionalismo 
den e sector. Minister Oduber a gradici cada un persona cu ta 
traha den e sector di turismo. Tur e partnernan den turismo, tur 
empleado y tambe departamento di gobierno. 


Siman pasa a tuma lugar e di #6 simposio riba cuido di herida 
caminda Minister Oduber a hiba algun palabra. E tabata un 
simposio importante caminda profesionalnan di Caribe y 
Estados Unidos a bini hunto pa comparti nan conocemento 
riba cuido di herida. E simposio cu a wordo organisa pa Dr. 

acio Oduber Horaci 


Horacio STAI 

Yuri Casseres di “Center For Advanced Wound Care” (CAWC) 
(ex Wonden Poli) na HOH y tambe na ImSan. E nivel di cuido 
di CAWC ta e mas halto den Caribe Hulandes. Actualmente e 
centro tin entre 17 pa 20 mil consulta pa afia. 


Siman pasa tambe Minister Oduber a presencia e comienso 
di e workshop “Product Development” duna pa ATA y APA. Un 
workshop di 2 dia di entrenamento pa e “tour operators”. Aki 
nan a haya sa mas di aspecto di servicio, nan lo conoce di 
serca e maneho y vision di Ministerio di Turismo. Tambe nan a 
haya sa di tur e proyectonan cu ta den ehecucion. Nan a haya 
un bista di tur e inversionnan cu ta wordo haci pa Ministerio di 
Turismo, APA y ATA. Inversionnan den cuadro di mehoracion 
di producto Aruba. 

Danki pa aporta y engrandece e deporte di futbol di Aruba. 


Dia 23 di september 2023, Sport Vereniging Bubali a celebra 
80 aña di aniversario na Bubali Sport Club. Presidente di 
Parlamento mr. Edgard Vrolijk a representa Minister di Deporte 
Endy Croes den e ocasion aki y a entrega Sport Vereniging 
Bubali un Reconocemento di Excelencia den nomber di 
Gobierno di Aruba. 


Tambe presente na e celebracion aki tabata Presidente di 
Arubaanse Voetbal Bond (AVB) Sr. Randolf Lacle, kende 
tambe a hiba palabra. 

Durante e actividad ceremonial a entrega e prome Premio Max 
Wolff na 12 persona cu a forma parti di e directiva y/of a hunga 
pa e organisacion. 


Minister Endy Croes ta felicita Presidente Sr. Ryan Figaroa, 
directiva y henter e ekipo di Sport Vereniging Bubali cu nan 80 
aña di aniversario y ta gradici nan pa tur e añanan di dedicacion 
den e deporte di futbol na Aruba. 

MINISTER ENDY CROES TA FELICITA 
KIWANIS CLUB OF YOUNG PROFESSIONALS ARUBA 
CU E EXITOSO CHARITY KICKBALL TOURNAMENT 


E meta di e evento deportivo aki tabata pa genera fondo pa yuda 
Perla Gymnastics renoba su vloer. 


Diabierna ultimo, a tuma luga e ceremonia di apertura di e 
prome Charity Kickball Tournament organisa pa Kiwanis Club 
of Young Professionals Aruba (KYPA) na Flatstone Ballpark. 
Sr. Rodymar Geerman di Ministerio di Deporte a representa 
Minister di Enseñansa y Deporte Endy Croes den e ocasion 
aki. E torneo a inicia dia 29 di september 2023 y a culmina 1 
di october 2023. 


E meta di e torneo aki ta pa recauda fondo pa yuda renoba e 
vloer di Perla Gymnastics. Kiwanis Club of Young Professionals 

Kiwanis: 


CLUB OF YOUNG PROFESSIONALS ARUBA 


Aruba tin un team di profesional y dinamico cu ta organisa 
diferente evento pa genera fondo pa yuda e mucha- y hobennan 
den necesidad. E ekiponan cu a participa den e torneo aki 
tabata, entre otro, KPA, N.V. ELMAR Aruba, WEB Aruba N.V., 
SETAR NV, Aruba Airport Authority, 


Te Paden y Red Machine. Minister Endy Croes ta felicita ful 
e team di Kiwanis Club of Young Professionals Aruba cu a 
organisa e tremendo evento deportivo aki y ta desea Perla 
Gymnastics hopi exito cu nan proyecto! 

Minister Endy Croes: 


TA FELICITA E STUDIANTENAN DI 
UNIVERSIDAD DI ARUBA CU A RICIBI NAN 
STUDENT AWARD 


Siman pasa, a tuma luga e Student Award Ceremony di 
Universidad di Aruba. Desde aña 2010, Universidad di Aruba 
ta organisa e ceremonia di reconocemento aki pa studiante. 
E meta ta pa encurasha e studiantenan pa desaroya nan 
habilidadnan personal y profesional door di ta activamente 
envolvi den comunidad di e universidad y comunidad di Aruba. 


Pa Universidad di Aruba ta di vital importancia pa reconoce 
studiante pa nan logronan academico y cualidadnan 
manera, esfuerso, gusta yuda, bon actitud, liderazgo, tutoria 
y colaboracion cu e universidad y comunidad di Aruba. E 
cualidadnan aki ta engrandece confiansa propio, ta duna 
sentimento di logro y ta genera respect den un grupo di 
compañe. 


Minister President Evelyn Wever — Croes a representa Minister 
Endy Croes na e ocasion special aki. Durante e ceremonia 
Universidad di Aruba a duna reconocemento na diferente 
studiante cu di un of otro forma a sobresali durante e aña 
academico. 


Student Thesis Award: 
Mary-Jay Thijsen (OGM), Viveka Bulchandani (FEF), Liraysa 
Ponson (FHTMS), Stephanie Ferreira Torres (SWD) y Armand 


Kelly (SISSTEM). 


Student Ambassador Award: 

Joel Rajnherc SISSTEM, Shykia Maduro (SWD), Timothy 
Fowler (FHTMS), Jurrien Henriquexz (FEF), Abigail Medina 
(Rechten), Reynier Faro y Amanda Britten ( OIA,OSA, Library). 


Universidad di Aruba a honra esnan cu a contribui cu e Student 
Award y Brandstory di UAchieve esta: Sr. Robert Anjie y Sr. 
Javier Sandriman cu ta e diseñadonan di e UAchieve y Student 
Award. 


Tambe, esnan cu a yuda e Office of Student Affairs pa duna 
e Brandstory y e Student Award contenido: Sra. Tracey 
Werleman, Sr. Mauritsz Ras y Sra. Jennifer Richardson. Bou 
di liderazgo di Sra. Charisse Hoen-Daly, coordinadora di Office 
of Student Affairs, Marketing y Communication. 


Pa conclui, Minister Endy Croes ta felicita tur studiante cu 
a ricibi e Student Award. Alabes ta gradici Office of Student 
Affairs y Office of International Affairs di Universidad di Aruba, 
docente — y mayornan pa nan dedicacion na educacion di nos 
hobennan. 


Dialuna 2 October 2023 


Minister Endy Croes: 
SPORTS LABS ACREDITA PA FIFA A HACI EVALUACION 
RECIEN NA E TURF NOBO DI GPT STADION DAKOTA 
Pronto Aruba tin un hoya di stadion certifica pa FIFA y pa World Athletics 


Manera ta conoci, e stadion na Dakota ta den proceso di 
renobacion desde algun luna atras. Tin hopi trabou ta tumando 
luga na e stadion y ta trahando den ful swing pa por keda cla 
e afia aki. Algun siman atras, e compania profesional di Merca 
AstroTurf a bin Aruba pa a aloca e yerbe artificial nobo na 
Compleho Deportivo Guillermo Prospero Trinidad. AstroTurf 
a finalisa cu nan trabou y entrega Minister Endy Croes un 
certificacion cu garantia di ocho (8) afia pa e trabou cu nan a 
haci. 


Dialuna ultimo, e representantenan di Sports Labs staciona na 
Merca, un compania independiente, tabata na Aruba pa haci 
un evaluacion di e veld nobo. Minister President Evelyn Wever 
— Croes a representa Minister Endy Croes, na e ocasion aki, y 
a combersa cu e representantenan pa asina haya informacion 
di con e evaluacion ta bayendo. Sports Labs ta un compania 
cu su base ta na Irlanda y su headoffice na Scotland y tin 9 filial 
rond mundo, entre otro, na Louisiana North America kendenan 
ta haci "indepedent testing" pa federacion- y asociacionnan 
rond mundo manera FIFA y World Atletics riba e veldnan cu ta 
uza yerbanan artificial, Track and Field y demas ekipo. Unabes 
e resultado keda cla, Sports Labs ta traha un Performance 
Field Report hopi detaya y ta manda e report aki pa FIFA. 


FIFA su expertonan ta verifica e resultadonan obteni y ta 
compara esakinan cu e standard y exigencia cu FIFA ta rekeri y 


si e veld ta apto y ta cumpli cu e standardnan, FIFA ta bay over 
na traha un Certificacion di FIFA pa dicho veld. Esaki kiermen 
cu tur e weganan internacional y clasificatorio ta wordo permiti 
pa hunga riba dicho cancha. Tur e testnan necesario a wordo 
haci caba y cu tur cos ta mustra di ta bon y cu veld di Stadion 
GPT Dakota ta cumpli y ta “pass”! 


E resultadonan di e testnan di laboratorio, entre otro, ta indica 
si e yerbanan artificial ta apto pa e deportistanan por practica 
nan deporte sanamente contando cu e “safety” y exigencianan 
necesario. Pa Gabinete Wever-Croes ||, deporte ta un prioridad 
halto riba nos lista y p'esey ta haci inversionnan necesario pa 
por tin facilidadnan cu ta cumpli cu e standardnan internacional. 
Nos ta hopi contento cu e resultado cu nos por a mira. 


Seleccion di Aruba ta hunga 14 di october na Aruba: 
Adicional, Minister Endy Croes ta confirma cu seleccion 
masculino di Aruba ta hunga su prome wega di CONCACAF 
Nations League bek na Aruba dia 14 di october proximo. Desde 
2016 e stadion ta desaproba pa FIFA y tur nos seleccionnan 
mester a hunga pa 7 aña largo weganan clasificatorio pafo di 
nan pais, esta sea na Curaçao of na Florida. Seleccion di Aruba 
lo topa Virgin Islands dia 14 di october proximo na Aruba. Pa 
finalisa, Minister Endy Croes ta gradici tur stakeholder cu a 
haci e proyecto aki posibel alabes ta invita Pueblo di Aruba pa 
ban sostene nos seleccion dia 14 di october proximo. 


NOS MISION PA 
CONSCIENTISA 


A LR di October pa hopi, ta un luna cu 


por sinti diferente. Den e luna aki, algun 
hende muhe ta bisti roos pa festeha nan 
triunfo, algun ta celebra e luna 
discretamente den nan proceso, algun ta 
biba e perdida di un ser stima, y otro ta 
sinti nan mes so y tristo. 


Den e luna aki, Luna di Conscientisacion 
di Cancer na Pecho, como ciudadanonan 
concerni, ban uni pa normalisa e 
sentimentonan aki. October Roos, bisti 
algo roos pa mustra sosten na esnan cu a 
cura, famianan cu a perde nan ser stima, 
na esnan cu tin cancer na pecho y esnan 
cu a keda sinti nan mes nan so y tristo 
despues cu nan a haya sanacion. 


2023 ANA DI UNION Y POSITIVISM 


